Sovremennyi klasės eskadrinis minininkas

Sovremennij klasės eskadrinis minininkas – Tarybų Sąjungoje sukurtas ir statytas eskadrinis minininkas. Pagal rusų klasifikaciją – projektas 956 „Сарыч“. Ši klasė pastatyta panaudojus didžiojo priešpovandeninio laivo „Kresta-2“ korpusą. Pagrindinė šių laivų paskirtis – kovoti su priešų laivais ir apsaugoti oro erdvę. Tokia užduotis papildo didžiojo priešpovandeninio laivo „Udaloj“ klasės užduotį.

Buvo planuojama pastatyti apie 28 šios klasės laivus. Pradedant eskadriniu minininku „Bespokoinnyi“ projektas buvo pakoreguotas. Jo kodinis pavadinimas – 956A. Nuo bazinio projekto skyrėsi tobulesne ginkluote ir radioelektronine aparatūra.

Šiuo metu Rusijos karo laivyne tarnauja 4 šios klasės laivai (trys projekto 956A). 2000-2001 metais Kinijos laivynui buvo perduoti du šios klasės laivai.

Sovremennyi klasės laivai gali būti ginkluoti taktinėmis priešlaivinėmis raketomis „Sunburn“ su paprastomis kovinėmis galvutės (masė 320 kg) arba su atominėmis (galia 200 kt).

Laivai 

 Sovremennij (Современный) - „Modernusis“ (1980), nurašytas 1998 m., demontuotas 2003 m.
 Otčajannij (Отчаянный) – „Beatodairiškasis“ (1982), nurašytas 1998 m.
 Otličnij (Отличный) – „Puikusis“ (1983), nurašytas 1998
 Osmotritelnij (Осмотрительный) - „Apdairusis“ (1984), nurašytas1997 
 Bezuprečnij (Безупречный) – „Nepriekaištingasis“ (1985), nurašytas 2003
 Bojevoj (Боевой) – „Kovinis“ (1986)
 Stoikij (Стойкий) – „Patvarusis“ (1986), nurašytas 1998
 Okrylionnij (Окрылённый) – „Pakilimo apimtas“ (1987), nurašytas 1998, demontuotas 1999
 Burnij (Бурный) – „Audringasis“ (1988)
 Gremiaščij (Гремящий) – „Griaudėjantysis“ (originalus pavadinimas. Veduščij (Ведущий) – „Vedantysis“)(1988)
 Bystrij (Быстрый) - „Greitasis“ (1989)
 Rastoropnij (Расторопный) - „Miklusis“ (1989)
 Bezbojaznennij (Безбоязненный) - „Nebaugštusis“ (1990)
 Bezuderžnij (Безудержный) – „Nesulaikomasis“ (1991)
 Bespokoinij (Беспокойный) - „Neramusis“ (1992)
 Nastoičivij (Настойчивый) - „Atkaklusis“ (originalus pavadinimas. Moskovskij Komsomolec (Московский Комсомолец) - „Maskvos komjaunuolis“) (1993)
 Besstrašnij (Бесстрашный) - „Bebaimis“ (1994)
 Važnij (Важный) – „Orusis“ (parduotas Kinijai DDG 136 Hangzhou prieš pastatymą)
 Vdumčivij (Вдумчивый) – „Mąslusis“ (parduotas Kinijai DDG 137  Fuzhou prieš pastatymą)

Minininkai